RESOLUCIÓN do 3 de novembro de 2008 pola que se convoca un curso sobre policía científica.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 10/11/2008

Dentro das actividades programadas para o ano 2008 en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a realización dun curso sobre policía científica, que deberá desenvolverse conforme as seguintes bases:
Obxectivos.
-Coñecer como traballa a policía científica e as posibilidades que existen no campo da identificación policial.
-Saber cales son os sistemas e modos de identificación, así como as peculiaridades e necesidades de cada un deles.
-Dotar o policía dos coñecementos indispensables para que a súa actuación diante dun caso real sexa correcta.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense.
Destinatarios.
Persoal dos corpos de policía local da provincia de Ourense.
Inscrición.
A inscrición dos participantes será totalmente gratuíta.
Prazas.
Ata 30 prazas, que serán outorgadas por rigorosa orde de entrada de solicitudes, tendo en conta o disposto no apartado de destinatarios.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 26 de novembro ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase en datas do 1 ao 4 de decembro de 2008.
O horario será das 16.00 ás 21.00 horas, cunha duración de 20 horas lectivas.
Contido.
-A policía científica: o seu concepto. Funcións. A identificación como cometido.
-Identificación persoal: lofoscopia e subdivisións. A identificación lofoscópica.
-Formulación e subformulación de dactilogramas. O sistema dactilográfico español. A súa importancia.
-Os datos de detidos. A súa importancia na operativa policial. Actualidade desta: SAID.
-A inspección ocular. Fins. A acta. A importancia das actuacións previas: a protección.
-Marcas e indicios no lugar do feito. Importancia de marcas lofoscópicas e indicios biolóxicos.
-Marcas dactilares: tipos e condicións. Os soportes e a súa tipoloxía.
-O estudo das armas de fogo, a súa cartucharía e os seus efectos: balística forense.
-Estudos e peritacións dos documentos (manuscritos ou a máquina): a documentoscopia.
Relación de admitidos.
A relación de admitidos farase pública o día 28 de novembro a partir das 14.00 horas, tanto pola Deputación Provincial de Ourense como pola Academia Galega de Seguridade Pública, os interesados poden coñecer e confirmar a súa asistencia chamando aos teléfonos 886 20 61 17/18 (AGASP) e na páxina web
http://agasp.xunta.es, ou 988 38 51 42 (Departamento de Formación Continua da Deputación Provincial de Ourense
).
Lugar.
O curso desenvolverase nas aulas do centro cultural da Deputación Provincial de Ourense sito na rúa Progreso nº 30.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada ao mesmo.
Modificacións.
Tanto a Academia Galega de Seguridade Pública como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 3 de novembro de 2008.
P.S. (Disposición primeira Orde do 31-1-2008; DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "21800D008P024.PDF"
SERVICIO GALEGO DE PROMOCIÓN DA IGUALDADE DO HOME E DA MULLER